劉子真

劉子真  ， 字孝貞 ， 劉宋皇子 ， 宋孝武帝劉駿第十一子 ， 母爲謝昭容 。 大明五年八月戊子 （ 461年8月25日 ） ， 封始安王 ， 食邑二千戶 ， 任輔國將軍 、 吳興太守 。 大明七年五月乙亥 （ 463年6月3日 ） ， 改任使持節 、 監廣交二州始興 、 始安 、 臨賀三郡諸軍事 、 平越中郎將 、 廣州刺史 。 同年 ， 改任徵虜將軍 、 南彭城太守 ， 領石頭戍事 。 景和元年 （ 465年 ） ， 改任丹陽尹 。 同年九月庚子 （ 465年10月15日 ） ， 改任南兗州刺史 。 泰始元年十二月 ， 劉彧即位 。 泰始二年 （ 466年 ） ， 改任左將軍 、 丹陽尹 。 泰始二年十月乙卯 （ 466年10月25日 ） ， 劉子真與松滋縣侯劉子房 、 永嘉王劉子仁 、 淮南王劉子孟 、 南平王劉子產 、 廬陵王劉子輿一併被賜死 。